text: Kvinde ramt af lastbil på landevej
  01 december 2017 kl. 04.46
  En 58-årig kvinde blev torpederet af en lastbil, da hun kørte over for rødt.
  Torsdag aften overholdte en kvinde på 58 år ikke sin vigepligt, da hun holdt i et lyskryds midt i Give. Der var rødt, men alligevel fortsatte hun ud i lyskrydset på Diagonalvejen.
  Det oplyser Sydøstjyllands Politi fredag morgen.
  På landevejen – og over for grønt – kom en lastbil kørende. Hverken kvinden eller lastbilchaufføren kunne nå at undvige.
  Lastbilen ramte kvindens bil med 30-40 km/t, men hun slap uskadt fra ulykken.
  